Diari Oficial de la Generalitat Valenciana


Sumari del DOGV 9014, del 05-02-2021 (2021/966)

RESOLUCIÓ de 26 de gener de 2021, de la Presidència del Consorci Hospital General Universitari de València (CHGUV), per la qual es declara deserta la convocatòria per a la provisió, pel sistema de lliure designació, de la direcció del Servei de Fiscalització (LD/01/2020).
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9014

Data del DOGV
:   05-02-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/966


Data del document
:   26-01-2021

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 26 de gener de 2021, de la Presidència del Consorci Hospital General Universitari de València (CHGUV), per la qual es declara deserta la convocatòria per a la provisió, pel sistema de lliure designació, de la direcció del Servei de Fiscalització (LD/01/2020). [2021/966]  
La base setena de la Resolució de 25 de novembre de 2020, de la Presidència del Consorci Hospital General Universitari de València (DOGV 8986, 30.12.2020), per la qual es convoca, per a la provisió pel sistema de lliure designació, la direcció del Servei de Fiscalització, plaça número 19974, estableix que l'òrgan competent resoldrà la convocatòria mitjançant una resolució de la seua presidència, i preveu que puga ser declarada deserta quan no hi concórreguen aspirants idonis per a acomplir-la.  
Vist que, una vegada finalitzat el termini de presentació de sol·licituds, que va acabar el dia 11 de gener de 2021, no s'ha presentat cap persona aspirant a la convocatòria.  
En conseqüència, i d'acord amb les competències atribuïdes per l'article 15.1 dels estatuts refosos del CHGUV per a la gestió de l'Hospital General Universitari de València, aprovats pel Conveni de 29 de març de 2006, subscrit entre la Conselleria de Sanitat i la Diputació de València, en relació amb l'apartat primer de l'Acord de 12 de desembre de 2003, del Consell de Govern, sobre delegació de competències, la Presidència del CHGUV resol:  
  
Declarar deserta la convocatòria per a la provisió de la direcció del Servei de Fiscalització del Consorci HGUV, plaça número 19932, convocada per la Resolució de 25 de novembre de 2020, de la Presidència del Consorci Hospital General Universitari de València.  
  
Contra aquest acte, que esgota la via administrativa, pot interposar-se potestativament un recurs de reposició davant d'aquest mateix òrgan, en el termini d'un mes comptat des de l'endemà de la publicació; o, directament, un recurs contenciós administratiu en el termini de dos mesos comptats de la mateixa manera, davant del jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú, així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 26 de gener de 2021.- La presidenta del CHGUV i consellera de Sanitat Universal i Salut Pública: Ana M. Barceló Chico.